Diari Oficial de la Generalitat Valenciana


Sumari del DOGV 4954, del 25-02-2005 (2005/1910)

ORDE de 17 de febrer de 2005, de la Conselleria de Benestar Social, per la qual es modifica l'Orde de 8 de febrer de 2001, de la Conselleria de Benestar Social.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/02/17/(1)/dof/vci/html**

### Dades del document

Número de DOGV
:   4954

Data del DOGV
:   25-02-2005

Secció del DOGV
:   I. DISPOSICIONS GENERALS

Número del document
:   2005/1910


Data del document
:   17-02-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Conselleria Benestar Social
    * administració regional
    * legislació
    * reglament intern

ORDE de 17 de febrer de 2005, de la Conselleria de Benestar Social, per la qual es modifica l'Orde de 8 de febrer de 2001, de la Conselleria de Benestar Social. [2005/X1910]
  
L'objecte de la present orde és la racionalització de la gestió de les atribucions de contingut econòmic que té assignades la Sotssecretaria, per mitjà de la seua concentració en un únic servici dels dependents de la Secretaria General Administrativa.
  
Com a conseqüència, esta Conselleria de Benestar Social ha considerat convenient abordar la reorganització de l'actual Servici de Gestió Econòmica i Pressupostària, dotant-lo amb noves competències que unisquen en un sol servici totes aquelles matèries dotades d'un clar contingut econòmic, com són la gestió de nòmines, la coordinació de les caixes pagadores i la gestió patrimonial dels béns mobles de la Conselleria. Aconseguint d'esta manera racionalitzar la gestió i homogeneïtzar-la amb la resta de conselleries.
  
D'acord amb el que disposen els articles 35 e) i 71 de la Llei 5/1983, de 30 de desembre, de Govern Valencià, amb un informe previ de la Conselleria de Justícia i Administracions Públiques i de la Conselleria d'Economia, Hisenda i Ocupació, escau la modificació de l'Orde de la Conselleria de Benestar Social de 8 de febrer de 2001, i per això,
  
ORDENE
  
Article únic
  
1. Es modifica el paràgraf segon de l'article 3 de l'Orde de 8 de febrer de 2001, de la Conselleria de Benestar Social, que queda redactat com seguix:
  
- Oficina de Programació Pressupostària i Administració Econòmica, a què li corresponen les funcions següents:
  
a) Elaboració de l'avantprojecte de pressupostos de la Conselleria.
  
b) Tramitar les propostes de modificacions pressupostàries.
  
c) Tramitar i formalitzar els ingressos que s'originen per les activitats dels distints centres directius de la Conselleria.
  
d) Control i seguiment de l'execució pressupostària i econòmica de tots els programes pressupostaris de la Conselleria i gestionar el corresponent a direcció i servicis generals.
  
e) Informar sobre els avantprojectes de llei, projectes de disposicions generals, resolucions o convenis de la Conselleria amb repercussió en el gasto públic.
  
f) Coordinació i seguiment de les distintes caixes pagadores de la conselleria, així com la comptabilització dels comptes justificatius dels fons de caixa fixa gestionats pels centres directius de la Conselleria.
  
g) Supervisió de l'activitat de gestió economicopressupostària que realitzen altres unitats de la Conselleria.
  
h) Avaluar els programes pressupostaris i, en general, desenvolupar totes les funcions de caràcter econòmic i pressupostari que li siguen encomanades pels òrgans superiors.
  
i) Establir les directrius per a la correcta gestió de gastos i ingressos i l'òptima utilització dels recursos.
  
j) Dissenyar i mantindre actualitzats els programes d'informació i gestió econòmica de la Conselleria.
  
k) Tramitar totes les incidències relatives a la gestió de nòmina del personal adscrit al departament.
  
l) Gestió patrimonial dels béns mobles de la Conselleria.
  
m) Qualsevol altra funció relativa a la gestió econòmica o pressupostària.
  
2. Es modifica la lletra f) del paràgraf quint de l'article 3 de l'esmentada Orde, que quedarà redactada com seguix:
  
f) Gestió patrimonial dels béns immobles adscrits a la conselleria.
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 17 de febrer de 2005
  
La consellera de Benestar Social,


Còpia Permalink ELI